**HATÁSVIZSGÁLATI LAP**

**a fizetőparkolók működésének és igénybevételének rendjéről**

**szóló 21/2012. (V.10.) önkormányzati rendelet módosításához**

1. **Társadalmi hatások**

A fizetőparkolók működésének és igénybevételének szabályozása Szombathely városban 1996. év óta helyi rendeletben történik. A rendelet módosítására a fizető parkolási övezetben kedvezményes parkolási lehetőség kiterjesztése miatt kerül sor.

1. **Gazdasági, költségvetési hatások**

Gazdasági, költségvetési hatása jelenleg nem mutatható ki. Kis összegű bevétel esetleges kiesése mellett hasonló nagyságrendű, a kedvezményes bérlet értékesítéséből származó bevétel jelentkezhet.

1. **Környezeti hatások**

A szabályozás környezeti hatása, megfelelő ellenőrzés mellett, a fizetőparkolók használata során, illetve a használat befejezését követően rendezettebbé válhat a környezet, a lakóutak parkolási célú igénybevétele csökkenhet.

1. **Egészségi következmények**

A rendeletnek egészségi következményei közvetlenül nem mutathatók ki.

1. **Adminisztratív terheket befolyásoló hatások**

A fizetőparkolók működésének és igénybevételének szabályozásával kapcsolatos adminisztratív terhek nem változnak.

1. **A jogszabály megalkotásának szükségessége, a jogalkotás elmaradásának várható következményei**

Az utak forgalomszabályozásáról és a közúti jelzések elhelyezéséről szóló 20/1984. (XII.21.) KM rendelet határozza meg a várakozási övezetek kijelölhetőségének feltételeit. A fizető parkolási övezet kiterjesztésére a lakossági igények miatt került sor.

1. **A jogszabály alkalmazáshoz szükséges személyi, szervezeti, tárgyi és pénzügyi feltételek:**

A rendelet módosításához szükséges személyi, szervezeti, tárgyi és pénzügyi feltételek rendelkezésre állnak.